Diari Oficial de la Generalitat Valenciana


Sumari del DOGV 9901, del 25-07-2024 (2024/7546)

RESOLUCIÓ de 22 de juliol de 2024, del director de l'Agència Valenciana de Foment i Garantia Agrària, per la qual es convoquen per a 2025 les ajudes al sector vitivinícola de la Comunitat Valenciana per a les activitats de promoció i comunicació en tercers països arreplegades en la Intervenció Sectorial Vitivinícola (ISV).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9901

Data del DOGV
:   25-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7546

CVE
:   DOGQ-A-1098-9181

Data del document
:   22-07-2024

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda a l'agricultura
    * vinya

Vist el Reial decret 905/2022, de 25 d’octubre, pel qual es regula la Intervenció Sectorial Vitivinícola en el marc del Pla estratègic de la política agrícola comuna 2023 - 2027, publicat en el *Boletín Oficial del Estado*  núm. 257, de 26 d’octubre de 2022, norma dictada a l’empara del que es disposa en l’article 149.1.10a de la Constitució Espanyola, que atribuïx a l’Estat la competència exclusiva en matèria de comerç exterior, i l’objecte del qual és establir la normativa bàsica aplicable, entre altres mesures, a la promoció en mercats de tercers països.

Complementen este reial decret el Reial decret 1046/2022, de 27 de desembre, pel qual es regula la governança del Pla estratègic de la política agrícola comuna a Espanya i dels fons europeus agrícoles FEAGA i FEADER; el Reial decret 1047/2022, de 27 de desembre, pel qual es regula el sistema de gestió i control de les intervencions del Pla estratègic i altres ajudes de la política agrícola comuna, i el Reial decret 147/2023, de 28 de febrer, pel qual s’establixen les normes per a l’aplicació de penalitzacions en les intervencions previstes en el Pla estratègic de la política agrícola comuna, i es modifiquen diversos reials decrets pels quals es regulen diferents aspectes relacionats amb l’aplicació a Espanya de la política agrícola comuna per al període 2023-2027. Així mateix, resulta d’aplicació el Reglament d’Execució (UE) 2022/128, de la Comissió, de 21 de desembre de 2021, pel qual s’establixen disposicions d’aplicació del Reglament (UE) 2021/2016 del Parlament Europeu i del Consell sobre els organismes pagadors i altres òrgans, per a la gestió financera, la liquidació de comptes, els controls, les garanties i la transparència. Igualment, també ha de tindre’s en compte la Llei 30/2022, de 23 de desembre, per la qual es regulen el sistema de gestió de la política agrícola comuna i altres matèries connexes.

Vist que este Reial decret 905/2022 atribuïx a les diferents comunitats autònomes, com a autoritats competents, la competència per a la gestió i la concessió de les ajudes de promoció i comunicació de mercats en tercers països, respecte als beneficiaris que tinguen el domicili fiscal en el seu territori.

En virtut de les facultats que em conferixen els articles 160.4.*b*  de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (DOGV 7464, 12.02.2015), i 13.1.*h*  del Decret 123/2006, de 8 de setembre, del Consell, pel qual s’aprova l’Estatut de l’Agència Valenciana de Foment i Garantia Agrària (DOGV 5344, 12.09.2006), en la redacció donada per la disposició final primera del Decret 146/2023, de 5 de setembre, del Consell, pel qual s’aprova el Reglament orgànic i funcional de la Conselleria d’Agricultura, Ramaderia i Pesca, així com el Decret 124/2006, de 8 de setembre, del Consell, pel qual es designa l’organisme pagador dels gastos corresponents a la política agrícola comuna a la Comunitat Valenciana i s’establix la seua organització i el seu funcionament (DOGV 5344, 12.09.2006), els dos en la redacció vigent,

RESOLC

*Primer. Convocatòria*

Convocar les ajudes al sector vitivinícola de la Comunitat Valenciana per a la promoció i la comunicació en mercats de tercers països, en l’àmbit territorial de la Comunitat Valenciana, gestionades per la Direcció General de Desenvolupament Rural, i que es regiran per les bases contingudes en el Reial decret 905/2022, de 25 d’octubre, pel qual es regula la Intervenció Sectorial Vitivinícola en el marc del Pla estratègic de la política agrícola comuna, i supletòriament, pel que s’establix en la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, d’acord amb el que s’estipula en l’article 159.3, sense perjuí dels preceptes que es troben vigents de l’orde de bases reguladora de l’ajuda, Orde 1/2017, de 13 de gener, de la Conselleria d’Agricultura, Medi Ambient, Canvi Climàtic i Desenvolupament Rural, per la qual s’establixen les bases reguladores de les ajudes al sector vitivinícola de la Comunitat Valenciana per a la promoció en mercats de tercers països (DOGV 7962, 20.01.2017)

*Segon*.*Objecte i condicions per a la concessió de les ajudes*

1. L’objecte, el tipus d’accions i la duració dels programes, el tipus de beneficiaris, productes i països admissibles, així com les característiques de les accions i subaccions, programes auxiliables i allò relatiu a la presentació de sol·licituds, seran el que s’establix en els articles 55 a 72 del Reial decret 905/2022, de 25 d’octubre, que regulen les activitats de promoció i comunicació dutes a terme en tercers països.

2. Podran sol·licitar les ajudes els qui complisquen el que s’indica en l’article 60.1 del Reial decret 905/2022, de 25 d’octubre, que tinguen el domicili fiscal a la Comunitat Valenciana, i que no es troben en alguna de les situacions que arreplega l’article 60.2 del precepte esmentat.

3. Les persones beneficiàries d’estes ajudes hauran de complir el que s’establix en l’article 13 de la Llei 38/2003, de 17 de novembre, general de subvencions.

*Tercer. Finançament de les ajudes*

1. Les ajudes regulades en esta convocatòria es finançaran amb càrrec al Fons Europeu Agrícola de Garantia (FEAGA) al 100 %, d’acord amb el que es disposa en l’article 78 del Reial decret 905/2022, de 25 d’octubre, pel qual es regula la Intervenció Sectorial Vitivinícola en el marc del Pla estratègic de la política agrícola comuna. És a dir, el finançament de les ajudes procedix de la UE a través de l’Estat espanyol, que és el que distribuïx els fons entre les comunitats autònomes.

2. La quantia global màxima definitiva de la convocatòria s’aprovarà i es publicarà una vegada es conega el repartiment de fons que s’efectue en la Conferència Sectorial d’Agricultura i Desenvolupament Rural corresponent.

*Quart. Termini i lloc de presentació de les sol·licituds*

1. El termini de presentació de sol·licituds s’iniciarà l’endemà de la publicació de l’extracte de la resolució en el *Diari Oficial de la Generalitat Valenciana*  i conclourà el dia 13 de setembre de 2024.

2. Les sol·licituds i la documentació que les acompanya es presentaran per mitjans electrònics, en virtut del que es disposa en l’article 14.2 i 14.3 de la Llei 39/2015, d’1 d’octubre, del procediment administratiu comú de les administracions públiques, i en l’article 3.2 del Reial decret 905/2022, de 25 d’octubre, pel qual es regula la Intervenció Sectorial Vitivinícola en el marc del Pla estratègic de la política agrícola comuna.

3. Els sol·licitants presentaran les sol·licituds telemàticament a través de la seu electrònica de la Generalitat Valenciana, en l’adreça d’internet <sede.gva.es/proc14484>.

D’acord amb el que es disposa en l’article 68.4 de la Llei 39/2015, d’1 d’octubre, si algun dels subjectes obligats a relacionar-se per mitjans electrònics presenta la seua sol·licitud de manera presencial, les Administracions públiques requeriran a l’interessat que l’esmene presentant-la de manera electrònica. A este efecte, es considerarà com a data de presentació de la sol·licitud la data en què s’haja fet l’esmena.

Per a accedir de manera telemàtica al procediment, la persona sol·licitant ha de disposar de firma electrònica avançada, bé amb el certificat qualificat de representant d’entitat (si és persona jurídica) o bé amb el certificat reconegut per a ciutadans (si és persona física), els dos emesos per l’Autoritat de Certificació de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la seu electrònica de la Generalitat (<sede.gva.es/va/sede\_certificados>).

Quan es vulga tramitar un procediment en representació d’altres persones físiques o jurídiques, es podrà atorgar esta representació mitjançant el Registre de representants de l’ACCV <<https://www.accv.es/vl/servicios/ciudadanos-y-autonomos/registro-de-representantes/>>. L’accés a este registre per part dels representats es pot fer utilitzant un certificat qualificat de ciutadà (si és persona física) o de representant d’entitat (si és persona jurídica).

Les sol·licituds presentades s’han de firmar amb el certificat digital de la persona jurídica que presenta la sol·licitud o, si és el cas, amb el certificat digital del seu representant. Així mateix, qui siga competent per a fer-ho firmarà electrònicament els documents que s’adjunten la firma dels quals siga obligatòria.

4. No seran admeses a tràmit les sol·licituds que es presenten fora del termini establit en la convocatòria, i es resoldrà la inadmissió d’estes per motiu d’extemporaneïtat, que s’haurà de notificar als interessats en els termes previstos en els articles 40 i següents de la Llei 39/2015, d’1 d’octubre, del procediment administratiu comú de les administracions públiques.

5. Quan les persones interessades necessiten donar d’alta o modificar un compte bancari per a percebre les ajudes convocades, esta actuació es podrà fer de manera telemàtica mitjançant la seu electrònica de la Generalitat (<sede.gva.es/proc22648>).

6. Tant el model de sol·licitud d’ajuda com la resta de models dels documents que cal aportar amb la sol·licitud d’ajuda, així com la informació bàsica sobre estes ajudes, són els que apareixen en l’adreça d’internet <sede.gva.es/proc14484>.

*Quint. Documents i informacions que han d’acompanyar la sol·licitud de l’ajuda.*

1. La sol·licitud d’ajuda ha d’anar acompanyada de la documentació següent:

*a*) Acreditació de la identitat de la persona jurídica sol·licitant (còpia de la targeta del NIF), en cas de no autoritzar-ne la consulta per part de l’òrgan gestor del procediment.

*b*) Acreditació, quan siga procedent, de la identitat del representant legal, si este és una persona jurídica.

*c*) Acreditació d’estar al corrent en les obligacions tributàries, estatals i autonòmiques, i amb la Seguretat Social, en cas que no autoritze la consulta o s’opose a la consulta de l’òrgan gestor del procediment.

*d*) Model de domiciliació bancària, quan siga procedent.

*e*) Documentació relativa a l’activitat o al projecte per al qual se sol·licita la subvenció: els formularis del beneficiari i del programa, el quadro sobre declaracions obligatòries i el pressupost recapitulatiu, que hauran de contindre, almenys, la informació prevista en l’annex XXIII del Reial decret 905/2022, de 25 d’octubre, degudament omplits. A més, hauran de reflectir amb un grau de detall suficient tots els requisits necessaris perquè puga avaluar-se’n la conformitat amb la normativa aplicable i la relació qualitat/preu, amb especificació dels mitjans propis o externs amb què comptaran per a dur a terme les accions previstes, respectant en tot cas la normativa de la Unió Europea relativa als productes considerats i a la comercialització d’estos.

*f*) Declaració de la persona beneficiària relativa a la sol·licitud i l’obtenció d’altres ajudes per a la mateixa finalitat per part d’altres administracions o ens públics. En cas que la sol·licitud o la concessió d’altres ajudes es faça durant la tramitació de l’expedient, esta comunicació s’ha de fer tan prompte com es conega i, en qualsevol cas, abans de la justificació de l’aplicació donada als fons percebuts.

*g*) Escriptura de constitució de l’entitat i estatuts de l’entitat, així com modificacions ulteriors degudament inscrites en el registre corresponent.

*h*) Declaració responsable sobre el percentatge de producte amb certificació ecològica objecte de promoció sobre el total de producte promocionat mitjançant el programa.

*i*) Justificació que els costos proposats no superen els preus normals de mercat. La moderació de costos es basarà en la presentació d’almenys 3 ofertes de diferents proveïdors independents, prou detallades perquè puguen ser comparables.

*j*) Declaració responsable que l’empresa beneficiària no forma part d’un grup empresarial; en cas contrari, han d’indicar-se les dades sobre l’empresa matriu, tal com arreplega l’article 44 del Reglament d’Execució (UE) 2022/128.

2. L’acreditació de la documentació indicada s’ha d’efectuar sense perjuí del que establix l’article 28.2 de la Llei 39/2015, d’1 d’octubre, del procediment administratiu comú de les administracions públiques.

Quan l’Administració actuant consulte o recapte dades o documents en l’àmbit de les finalitats de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:

*a*) L’òrgan gestor del procediment ha d’estar autoritzat per la persona interessada per a poder consultar les dades d’estar al corrent dels pagaments amb l’Agència Tributària, estatal i autonòmica, i les dades de domicili i identitat fiscal de l’Administració Tributària. En cas contrari, la persona interessada ha d’aportar els documents acreditatius corresponents.

*b*) L’òrgan gestor del procediment té potestat per a consultar les dades d’estar al corrent amb la Tresoreria de la Seguretat Social. No obstant això, si la persona interessada s’hi vol oposar, és imprescindible que indique la informació concreta de la consulta a la qual s’oposa i els motius que ho justifiquen. Si s’hi oposa, queda obligada a aportar els documents acreditatius corresponents.

*c*) L’òrgan gestor podrà verificar l’exactitud de les dades declarades per la persona interessada, d’acord amb el que s’establix en la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals; en l’article 4 de la Llei 40/2015, d’1 d’octubre, de règim jurídic del sector públic, i en l’article 13 de la Llei 38/2003, de 17 de novembre, general de subvencions.

3. El formulari de sol·licitud ha d’incorporar les declaracions responsables següents, que han de subscriure, en tot cas, els sol·licitants:

*a*) Complir el que es disposa en els articles 56 (tipus d’accions), 57 (productes i països admissibles), 58 (duració dels programes) i 61 (criteris d’admissibilitat dels programes) del Reial decret 905/2022, de 25 d’octubre, i en la resta del que es disposa en la secció quinta del capítol II d’este reial decret.

*b*) Respectar la normativa de la Unió Europea relativa als productes considerats i a la comercialització d’estos.

*c*) Comprometre’s a garantir el finançament per a tota la duració del programa.

*d*) No estar incurs en alguna de les circumstàncies arreplegades en els apartats 2, 3 i 3 bis de l’article 13 de la Llei 38/2003, de 17 de novembre, general de subvencions, que impossibiliten la consideració com a persona beneficiària, i en l’apartat 2 de l’article 60 del RD 905/2022, de 25 d’octubre; disposar de la documentació que així ho acredita i comprometre’s a mantindre’n el compliment fins a la finalització del procediment.

Pel que fa a l’apartat 3 bis de l’article 13 de la Llei 38/2003, en cas que no siga aplicable la declaració responsable en els termes que preveu l’article 26 del Reglament general de subvencions, s’ha d’optar per una d’estes alternatives:

– Adjuntar una certificació emesa per un auditor inscrit en el Registre Oficial d’Auditors de Comptes que acredite el compliment per part del sol·licitant, amb independència de qualsevol finançament per al cobrament anticipat de l’empresa proveïdora.

– En cas que no siga possible emetre este certificat (perquè no hi ha comptes anuals auditats o perquè estos reflectixen un percentatge de compliment de terminis de pagament a proveïdors inferior al 100 %), es presentarà un certificat, basat en un informe de procediments acordats, que acredite que el sol·licitant, en el moment de presentació de la sol·licitud d’ajuda, no té cap factura pendent de pagament en la qual s’hagen superat els terminis legals de pagament. Esta certificació no podrà tindre en cap cas una antiguitat superior a un mes anterior a la data de presentació de la sol·licitud de l’ajuda.

*e*) Complir la normativa d’integració laboral de persones amb discapacitat o, si és el cas, l’exempció d’esta obligació, segons establix el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l’ocupació de les persones amb discapacitat (DOGV núm. 4.907, 21.12.2004).

*f*) Conéixer la normativa que regix el règim d’ajudes contingut en el Reial decret 905/2022, de 25 d’octubre, pel qual es regula la Intervenció Sectorial Vitivinícola en el marc del Pla estratègic de la política agrícola comuna 2024 - 2027, i altra normativa aplicable.

*g*) No haver rebut cap altra ajuda econòmica de la Unió Europea per al programa sol·licitat.

*h*) Garantir la disponibilitat, en quantitat i qualitat, de productes per a assegurar la resposta a llarg termini enfront de les demandes que es puguen generar com a efecte de la promoció feta una vegada conclosa.

*i*) Que el material d’informació i promoció elaborat en el marc dels programes complix la normativa comunitària i la legislació del tercer país en el qual es desenvolupe el programa corresponent.

*Sext*.*Criteris de priorització*

1. Les sol·licituds els programes de les quals superen la fase de verificació de l’admissibilitat establida en la lletra *a*  de l’apartat 1 de l’article 63 del Reial decret 905/2022, de 25 d’octubre, es prioritzaran d’acord amb els criteris establits en l’annex XXIV d’este, sempre que els costos proposats no superen els preus normals de mercat.

2. La puntuació corresponent al criteri de priorització d’interés per a la comunitat autònoma dels programes verificats a què es referix l’apartat tercer de l’annex XXIV del Reial decret 905/2022, de 25 d’octubre, es determinarà mitjançant el barem següent:

|  |  |  |  |
| --- | --- | --- | --- |
| 1. Característiques del proponent | | | Punts |
| *a*) | Entitats associatives prioritàries o les seues entitats de base, o cooperatives i altres entitats associatives agroalimentàries (SAT, societats mercantils sempre que més del 50 % del seu capital social pertanga a cooperatives o a SATs), òrgans de gestió i de representació de les indicacions geogràfiques protegides i denominacions d’origen protegides víniques, així com les seues associacions. | | 10 |
| *b*) | Beneficiaris que siguen productors vinícoles (elaboradors). | | 15 |
| 2. Característiques del programa: Abast i cobertura del programa | | | |
| *a*) | Activitats previstes. S’atorgaran les puntuacions següents per nombre de subaccions: | 2 | 2 |
| 3 | 5 |
| 4 o més | 8 |
| *b*) | Públic objectiu (nombre de contactes previstos, etc.), entenent per públic objectiu: consumidor, distribuïdor-supermercat, distribuïdor-majorista, distribuïdor-minorista especialitzat, distribuïdor-restaurant, importadors, líders d’opinió-periodistes, líders d’opinió-experts gastronòmics i escoles d’hostaleria i restauració. S’atorgaran les puntuacions següents per nombre de públic objectiu: | 2 | 2 |
| 3 | 5 |
| 4 o més | 7 |
| 3. Altres característiques: producció ecològica | | | |
|  | El sol·licitant està inscrit en el CAECV. | | 10 |

  

3. S’exclouran els programes la puntuació total dels quals no aconseguisca els 25 punts.

*Sèptim*.*Termini de comunicació de les modificacions dels programes.*

Les modificacions dels programes, tant les majors com les menors, les ha de presentar o comunicar el beneficiari, a tot tardar, el 15 de desembre de 2025.

Les modificacions majors s’hauran de presentar amb anterioritat a l’inici de l’execució de l’acció o subacció objecte de la modificació, i no se’n podrà iniciar l’execució fins a rebre la notificació del resultat favorable de l’avaluació d’estes modificacions.

*Octau. Instrucció i avaluació.*

1. Una vegada examinades les sol·licituds de l’ajuda juntament amb la documentació presentada i, si és el cas, esmenats els defectes, s’instruiran els expedients i es procedirà a l’avaluació de les sol·licituds tenint en compte els criteris de priorització establits en la normativa aplicable. La valoració de les sol·licituds presentades l’efectuarà un òrgan col·legiat, segons es disposa en els apartats 3 i 5 de l’article 7 de l’Orde 1/2017, de 13 de gener, de la Conselleria d’Agricultura, Medi Ambient, Canvi Climàtic i Desenvolupament Rural, per la qual s’establixen les bases reguladores de les ajudes al sector vitivinícola de la Comunitat Valenciana per a la promoció en mercats de tercers països (DOGV 7962, 20.01.2017), i este estarà compost per la persona titular de la subdirecció general competent en matèria de qualitat agroalimentària de la direcció general competent en esta matèria, la qual presidirà l’òrgan col·legiat, i tres funcionaris de la subdirecció general esmentada, un dels quals actuarà com a secretari.

2. L’òrgan col·legiat, al qual es fa referència en l’apartat anterior, elaborarà una llista provisional amb els programes seleccionats, prioritzats d’acord amb els criteris establits en l’apartat sext de la present convocatòria, i la remetrà a l’òrgan instructor perquè es remeta al ministeri competent en matèria d’agricultura.

*Nové. Resolució*

1. Una vegada la Conferència Sectorial d’Agricultura i Desenvolupament Rural aprove la llista definitiva de les accions i dels programes seleccionats i les condicions establides per a estos, la Direcció General de Desenvolupament Rural resoldrà les sol·licituds corresponents a la Comunitat Valenciana per delegació, segons l’Acord de 13 de setembre de 2011, pel qual es deleguen les funcions d’autorització del pagament de fons FEAGA entre l’organisme pagador i els diferents òrgans administratius de la conselleria competent en matèria d’agricultura.

2. El termini màxim per a la resolució i la publicació de les resolucions serà de sis mesos comptats a partir de l’endemà de la Conferència Sectorial d’assignació de fons. Les resolucions es publicaran en el *Diari Oficial de la Generalitat Valenciana*  i indicaran la concessió o la denegació de l’ajuda i, si és el cas, l’import de les inversions considerades subvencionables, l’ajuda concedida i el calendari d’execució aprovat, juntament amb les condicions particulars a complir per part de les persones beneficiàries previstes en la normativa d’aplicació, entre les quals es troba l’obligació de conducta en el termini màxim d’un mes a l’acceptació de l’ajuda en els termes establits, així com a la justificació de la constitució d’una garantia per un import no inferior al 15 per cent del muntant anual del finançament de la Unió Europea, amb la finalitat d’assegurar l’execució correcta del programa aprovat. Esta publicació substituirà la notificació i tindrà els mateixos efectes; per tant, la data de la publicació serà la que es considere a l’efecte de notificació.

3. Transcorregut el termini de sis mesos sense haver-se publicat en el *Diari Oficial de la Generalitat Valenciana*  la resolució de concessió d’ajuda, els sol·licitants podran entendre desestimada la seua sol·licitud, d’acord amb el que es disposa en l’article 25.5 de la Llei 38/2003, de 17 de novembre, general de subvencions.

4. Contra la resolució que, si és el cas, es dicte, caldrà interposar un recurs de reposició davant de la persona titular de la direcció de l’Agència Valenciana de Foment i Garantia Agrària, d’acord amb el que es disposa en els articles 123 i 124 de la Llei 39/2015, d’1 d’octubre, de règim jurídic de les administracions públiques i del procediment administratiu comú.

*Dècim. Justificació. Possibilitat de presentar informe d’auditoria o certificat d’estats financers. Publicitat UE.*

1. De conformitat amb el que s’establix en l’apartat 8 de l’article 70 del Reial decret 905/2022, de 25 d’octubre, en el cas de programes la subvenció aprovada dels quals siga igual o superior a 300.000 euros, els beneficiaris podran presentar juntament amb la sol·licitud de pagament un certificat dels estats financers o un informe d’auditoria per part d’un auditor extern inscrit en el Registre Oficial d’Auditors de Comptes de l’Institut de Comptabilitat i Auditoria de Comptes, que preste la garantia financera a què es referix l’article 27 de la Llei 22/2015, de 20 de juliol, d’auditoria de comptes, i haurà d’oferir proves adequades de la subvencionalitat i autenticitat dels gastos proposats, d’acord amb els criteris següents:

*a*) Són gastos realment contrets pel beneficiari o per l’entitat organitzadora a la qual el beneficiari ha confiat l’aplicació del programa d’informació o promoció o de parts d’este.

*b*) Corresponen als gastos considerats subvencionables per l’autoritat competent en el pressupost del programa aprovat i són necessaris per a l’execució del programa, en els termes aprovats per l’autoritat competent.

*c*) Són identificables i verificables: Estan consignats, per exemple, en la comptabilitat del beneficiari o de l’entitat que execute les accions de promoció i s’han determinat d’acord amb les normes de comptabilitat, aplicables al beneficiari o a l’entitat que execute les accions de promoció.

*d*) S’ajusten a les exigències de la legislació fiscal i social aplicable.

*e*) Són raonables i justificats i complixen el principi de bona gestió financera, especialment pel que fa a l’economia i l’eficàcia.

De conformitat amb el que s’establix en l’apartat 3 de l’article 62 del Reial decret 905/2022, de 25 d’octubre, els beneficiaris que tinguen la intenció d’adjuntar a les sol·licituds de pagament certificats dels estats financers, hauran de notificar-ho en el moment de la presentació de la sol·licitud d’ajuda.

2. Així mateix, de cara a la justificació tècnica de les accions, el beneficiari ha d’aportar els mitjans de prova que siguen fefaents i inequívocs per a acreditar l’execució de les accions promocionals, com ara vídeos o fotografies, factures i comprovants de pagament, certificats, còpies de contractes comercials i laborals, etc. Les fotografies han d’estar datades i georeferenciades i hi han d’apreciar-se elements que permeten relacionar-les amb l’activitat que justifiquen, com ara el personal que hi participa, el material utilitzat, etc.

3. El material promocional portarà l’emblema de la Unió Europea i inclourà la declaració “Finançat per la Unió Europea”, d’acord amb les normes gràfiques assenyalades en l’annex II del Reglament d’execució (UE) 2022/129 de la Comissió, de 21 de desembre de 2021, pel qual s’establixen normes per als tipus d’intervenció relatius a les llavors oleaginoses, el cotó i els subproductes de la vinificació en virtut del Reglament (UE) 2021/2115 del Parlament Europeu i del Consell, així com per als requisits en matèria d’informació, publicitat i visibilitat relacionats amb l’ajuda de la Unió i els plans estratègics de la PAC.

*Onzé. Protecció de dades de caràcter personal*

1. La gestió de les ajudes comporta el tractament de dades de caràcter personal en el marc del que disposa el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i la Llei orgànica 3/2018, de 5 de desembre, de protecció de dades personals i garantia dels drets digitals.

En relació amb el tractament de dades personals, la Conselleria d’Agricultura, Ramaderia i Pesca tractarà les dades de caràcter personal per compte de l’Agència Valenciana de Foment i Garantia Agrària. En conseqüència, la Conselleria d’Agricultura, Ramaderia i Pesca actuarà com a encarregada del tractament de dades de caràcter personal, a l’empara del que preveu l’article 28 del Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades.

2. D’acord amb el que preveuen els articles 13 i 14 del Reglament (UE) 2016/679 i l’article 11 de la Llei orgànica 3/2018, de 5 de desembre, respecte del tractament de dades de caràcter personal, cal informar sobre:

*a*) Nom del tractament: ajudes en matèria agrícola, agroalimentària i desenvolupament rural de l’Agència Valenciana de Foment i Garantia Agrària.

*b*) Identitat del responsable del tractament: persona titular de la Direcció de l’Agència Valenciana de Foment i Garantia Agrària.

*c*) Finalitat del tractament: gestionar ajudes en matèria agrària i agroalimentària de l’Agència Valenciana de Foment i Garantia Agrària, incloses les relatives a la política agrícola comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER).

*d*) Exercici de drets: les persones interessades tenen dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al tractament d’estes, i a no ser objecte de decisions individuals automatitzades, de manera presencial o telemàtica, d’acord amb el que es preveu en l’adreça d’internet següent: <sede.gva.es/va/proc19970>.

*e*) Reclamacions: Sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica, de conformitat amb el que preveu l’adreça d’internet: <sede.gva.es/va/proc22094>, sense perjuí de la possibilitat de reclamar davant de l’Agència Espanyola de Protecció de Dades.

*f*) Es pot obtindre informació més detallada en l’enllaç següent: [<https://gvaoberta.gva.es/va/registre-activitats-de-tractament>](unsafe:%3Chttps:/gvaoberta.gva.es/va/registre-activitats-de-tractament%3E)

3. De conformitat amb l’article 99 del Reglament (UE) 2021/2116, del Parlament Europeu i del Consell, de 2 de desembre de 2021, les dades de les persones beneficiàries es publicaran segons l’article 98 d’este reglament i podran ser tractades per organismes d’auditoria i investigació de la Unió Europea i nacionals per a salvaguardar els interessos financers de la Unió.

4. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l’obligació d’informar dels aspectes següents:

*a*) La comunicació d’estes dades a l’Administració per al tractament en l’àmbit de les competències pròpies i d’acord amb les finalitats del procediment.

*b*) La possibilitat que l’Administració faça consultes relacionades amb les seues dades per a comprovar-ne, entre altres aspectes, la veracitat. Si esta consulta necessita una autorització per llei de les persones les dades de les quals s’han de consultar, la persona sol·licitant o el seu representant legal han d’haver obtingut esta autorització, que ha d’estar disponible a requeriment de l’Administració en qualsevol moment.

*c*) La possibilitat i la manera d’exercir els drets d’accés, rectificació, supressió, limitació del tractament o oposició que l’assistixen en relació amb el tractament de les dades personals pròpies.

*Dotzé. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, les persones beneficiàries de la subvenció han de complir les obligacions de transparència següents:

1. Les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

*a*) Perceben durant el període d’un any ajudes o subvencions públiques en una quantia superior a 100.000 euros.

*b*) Perceben, durant el període d’un any natural, ajudes o subvencions de les entitats públiques de la Comunitat Valenciana arreplegades en l’article 3 de la Llei 1/2022 en una quantia superior a 50.000 euros.

*c*) Les ajudes o subvencions percebudes representen almenys el 40 % del total dels ingressos anuals, sempre que arriben com a mínim a la quantitat de 5.000 euros.

En particular, s’ha de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6 i l’econòmica i pressupostària de l’article 8 d’esta. La publicació es farà per mitjà de la pàgina web de l’entitat o bé de la plataforma TEP - Transparència Entitats Privades, de GVA Oberta, a la qual es pot accedir en <gvaoberta.gva.es/va/tep>.

Esta informació s’ha de publicar a partir de l’any següent a aquell en què s’hagen superat els llindars establits i s’ha de mantindre publicada durant almenys quatre anys naturals.

2. Sense perjuí de les obligacions previstes en l’apartat anterior, totes les entitats o persones beneficiàries de subvencions han de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals, i en qualsevol altre mitjà de publicitat que es faça de l’activitat subvencionada.

3. Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la Llei 1/2022, de 13 d’abril, en el termini de 15 dies hàbils des del requeriment. Una vegada transcorregut el termini conferit en el requeriment sense que s’haja atés, l’òrgan que haja fet el requeriment podrà acordar, amb un advertiment i una audiència previs a l’interessat, la imposició de multes coercitives en els termes que preveu l’article 5 de la Llei 1/2022, de 13 d’abril.

4. Els nous conjunts de dades que es generen per la formalització i el desenvolupament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Tretzé. Recursos*

La present resolució posa fi a la via administrativa i contra esta pot interposar-se potestativament un recurs de reposició davant del director de l’Agència Valenciana de Foment i Garantia Agrària en el termini d’un mes, comptat des de l’endemà de la seua publicació, de conformitat amb el que disposen els articles 112 i 123 de la Llei 39/2015, d’1 d’octubre, del procediment administratiu comú de les administracions públiques; o impugnar-se directament davant dels jutjats contenciosos administratius en el termini de dos mesos, a comptar de l’endemà de la seua publicació, d’acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjuí que s’utilitze qualsevol altra via que es considere oportuna.

  

València, 22 de juliol de 2024

Vicente Tejedo Tormo

Director de l'Agència Valenciana de Foment i Garantia Agrària